ประกาศกรมวิชาการเกษตรประกาศกรมวิชาการเกษตรเรื่อง หลักเกณฑ์ วิธีการและเงื่อนไขการขอและการออกใบรับรองสุขอนามัยพืชสำหรับการส่งออกผลชมพู่สดไปสาธารณรัฐประชาชนจีนพ.ศ. ๒๕๕๙ ตามพิธีสารว่าด้วยข้อกำหนดด้านมาตรการสุขอนามัยพืชสำหรับผลชมพู่สดส่งออกจากไทยไปจีนระหว่างกระทรวงเกษตรและสหกรณ์แห่งราชอาณาจักรไทยและกระทรวงควบคุมคุณภาพตรวจสอบ และกักกันโรคแห่งสาธารณรัฐประชาชนจีน ลงวันที่ ๑๐กรกฎาคม พ.ศ. ๒๕๕๘ กำหนดเงื่อนไขการนำเข้าผลชมพู่สดจากประเทศไทยโดยผลชมพู่สดต้องปราศจากศัตรูพืชกักกันที่กำหนดสวนชมพู่และโรงคัดบรรจุต้องได้รับการขึ้นทะเบียนจากกรมวิชาการเกษตร กระทรวงเกษตรและสหกรณ์นั้นเพื่อให้การส่งออกผลชมพู่สดเป็นไปตามข้อกำหนดดังกล่าวอาศัยอำนาจตามความในมาตรา ๑๕ แห่งพระราชบัญญัติกักพืช พ.ศ. ๒๕๐๗ซึ่งแก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ. ๒๕๕๑อธิบดีกรมวิชาการเกษตรโดยคำแนะนำของคณะกรรมการกักพืช จึงออกประกาศไว้ ดังต่อไปนี้ข้อ๑ ประกาศนี้เรียกว่า ประกาศกรมวิชาการเกษตรเรื่อง หลักเกณฑ์ วิธีการและเงื่อนไขการขอและการออกใบรับรองสุขอนามัยพืชสำหรับการส่งออกผลชมพู่สดไปสาธารณรัฐประชาชนจีนพ.ศ. ๒๕๕๙ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในประกาศนี้ผลชมพู่สด หมายความว่าผลสดของชมพู่ที่มีชื่อวิทยาศาสตร์คือ Syzygium samarangense, rose appleที่ส่งออกจากราชอาณาจักรไทยไปสาธารณรัฐประชาชนจีนสวนชมพู่ หมายความว่า สวนชมพู่ที่ผ่านการตรวจประเมินตามระบบการจัดการคุณภาพการปฏิบัติทางการเกษตรที่ดีสำหรับพืช(Good Agricultural Practice: GAP) รวมทั้งการป้องกันกำจัดศัตรูพืชแบบผสมผสาน (Integrated Pest Management : IPM) และได้รับการขึ้นทะเบียนจากกรมวิชาการเกษตร.โรงคัดบรรจุ หมายความว่า โรงคัดบรรจุผลชมพู่สดที่ผ่านการตรวจรับรองคุณภาพและมาตรฐานตามระบบการผลิตที่ดี(Good Manufacturing Practice: GMP)และได้รับการขึ้นทะเบียนจากกรมวิชาการเกษตรหรือหน่วยงานรับรองคุณภาพที่ได้รับการยอมรับและขึ้นทะเบียนจากกรมวิชาการเกษตรหมวด ๑การขึ้นทะเบียน ข้อ๔ สวนชมพู่ส่งออกไปยังสาธารณรัฐประชาชนจีนต้องผ่านการตรวจประเมินมาตรฐานระบบการจัดการคุณภาพการปฏิบัติทางการเกษตรที่ดีสำหรับพืช(GAP) รวมทั้งการป้องกันกำจัดศัตรูพืชแบบผสมผสาน (IPM)และได้รับการขึ้นทะเบียนจากกรมวิชาการเกษตร๔.๑บุคคลใดประสงค์จะขอรับการตรวจประเมินสวนชมพู่ GAP ให้ยื่นแบบคำขอใบรับรองแหล่งผลิต GAP พืช (สำหรับรายเดียว) (แบบ F - ๑) ต่อพนักงานเจ้าหน้าที่ ณ สำนักงานเกษตรอำเภอหรือศูนย์วิจัยและพัฒนาการเกษตรที่รับผิดชอบในท้องที่นั้นตามเงื่อนไขในระเบียบกรมวิชาการเกษตรว่าด้วยการรับรองผลิตพืชตามมาตรฐานระบบการจัดการคุณภาพการปฏิบัติทางการเกษตรที่ดีสำหรับพืชพ.ศ. ๒๕๕๕๔.๒สวนชมพู่ที่ขอรับการตรวจประเมิน GAP ต้องปฏิบัติตามมาตรฐานสินค้าเกษตร เรื่องการปฏิบัติทางการเกษตรที่ดีสำหรับพืชอาหาร (มกษ. ๙๐๐๑ - ๒๕๕๖)โดยกรมวิชาการเกษตรจะออกหนังสือรับรองมาตรฐาน GAPให้กับสวนชมพู่ที่ผ่านการตรวจประเมิน GAP๔.๓สวนชมพู่ที่ได้รับการรับรองมาตรฐาน GAP แล้ว ต้องเข้ารับการตรวจประเมินด้าน IPM โดยบุคคลใดประสงค์จะขอรับการตรวจประเมินสวนชมพู่ IPM ให้ยื่นคำขอตามแบบ IPM ๐๑ต่อพนักงานเจ้าหน้าที่ศูนย์วิจัยและพัฒนาการเกษตรที่รับผิดชอบในท้องที่นั้น๔.๔กรมวิชาการเกษตรจะทำการขึ้นทะเบียนให้กับสวนชมพู่ที่ผ่านการตรวจประเมิน GAP และ IPMข้อ๕ โรงคัดบรรจุที่ประสงค์จะส่งออกผลชมพู่สดไปยังสาธารณรัฐประชาชนจีนต้องผ่านการตรวจรับรองคุณภาพและมาตรฐานตามระบบการผลิตที่ดี (GMP)และได้รับการขึ้นทะเบียนจากกรมวิชาการเกษตร๕.๑บุคคลใดประสงค์จะขอรับการตรวจสอบรับรองโรงคัดบรรจุผลชมพู่สดตามมาตรฐาน GMPให้ยื่นคำขอเข้ารับการตรวจสอบรับรองต่อพนักงานเจ้าหน้าที่ ณกองพัฒนาระบบและรับรองมาตรฐานสินค้าพืช กรมวิชาการเกษตรหรือหน่วยงานรับรองคุณภาพที่ได้รับการยอมรับและขึ้นทะเบียนจากกรมวิชาการเกษตร๕.๒โรงคัดบรรจุที่ขอรับการตรวจสอบรับรองตามมาตรฐาน GMPต้องปฏิบัติตามหลักปฏิบัติที่ดีสำหรับโรงคัดบรรจุสินค้าเกษตร(สำหรับผลไม้ที่ต้องระวังศัตรูพืชแมลงวันผลไม้) และมาตรฐานสินค้าเกษตร เรื่องชมพู่ (มกษ. ๑๗ - ๒๕๕๔) โดยกรมวิชาการเกษตรจะออกหนังสือรับรองคุณภาพและมาตรฐานตามระบบการผลิตที่ดี(GMP) ให้กับโรงคัดบรรจุผลชมพู่สดที่ผ่านการตรวจรับรองข้อ๖ กรมวิชาการเกษตรจะส่งรายชื่อการขึ้นทะเบียนของสวนชมพู่และโรงคัดบรรจุให้แก่กระทรวงควบคุมคุณภาพตรวจสอบและกักกันโรคเพื่อพิจารณาเห็นชอบและประกาศในเว็บไซต์ของกระทรวงควบคุมคุณภาพตรวจสอบและกักกันโรคแห่งสาธารณรัฐประชาชนจีนหมวด ๒การขอและการออกใบรับรองสุขอนามัยพืช ข้อ๗ ผู้ส่งออกยื่นคำขอใบรับรองสุขอนามัยพืชตามแบบพ.ก.๗ ต่อพนักงานเจ้าหน้าที่ ณ กลุ่มบริการส่งออกสินค้าเกษตร หรือด่านตรวจพืชสำนักควบคุมพืชและวัสดุการเกษตร พร้อมทั้งส่งสำเนาคำขอ ตามแบบ พ.ก.๗ต่อพนักงานเจ้าหน้าที่ ณ ศูนย์วิจัยและพัฒนาการเกษตรหรือสำนักวิจัยและพัฒนาการเกษตรที่รับผิดชอบในท้องที่นั้นก่อนวันทำการตรวจพืชไม่น้อยกว่าหนึ่งวัน และจะต้องปฏิบัติตามเงื่อนไขในประกาศกรมวิชาการเกษตรเรื่อง หลักเกณฑ์ วิธีการ และเงื่อนไขการขอและการออกใบรับรองสุขอนามัยพืชและใบรับรองสุขอนามัยพืชสำหรับการส่งต่อ พ.ศ. ๒๕๕๑ข้อ๘ พนักงานเจ้าหน้าที่ศูนย์วิจัยและพัฒนาการเกษตรหรือสำนักวิจัยและพัฒนาการเกษตรที่รับผิดชอบในท้องที่ทำการตรวจสอบผลผลิตชมพู่ก่อนส่งไปโรงคัดบรรจุ ณ สวนเกษตรกรข้อ๙ พนักงานเจ้าหน้าที่ของกรมวิชาการเกษตรสุ่มตรวจผลชมพู่สดณ โรงคัดบรรจุข้อ๑๐ พนักงานเจ้าหน้าที่จะออกใบรับรองสุขอนามัยพืชให้กับผลชมพู่สดส่งออกไปสาธารณรัฐประชาชนจีนโดยระบุข้อความรับรองพิเศษดังนี้๑๐.๑This consignment is compliance with the requirements specified the Protocol on Phytosanitary Requirement for Exporting of Thai Fresh Rose Apple to China and is free from Pests of Quarantine Importance to China๑๐.๒Rose apple were packed at (ชื่อโรงคัดบรรจุภาษาอังกฤษ)GMP No. (หมายเลขทะเบียน GMP ของโรงคัดบรรจุ) GAP No. (หมายเลขทะเบียน GAP ของสวนชมพู่) ข้อ๑๑ การระงับการส่งออก๑๑.๑กรณีที่พนักงานเจ้าหน้าที่ของกรมวิชาการเกษตรสุ่มตรวจพบศัตรูพืชกักกันมีชีวิตของจีนหรือพบปัญหาการไม่ปฏิบัติตามเงื่อนไขที่กำหนดไว้ในประกาศนี้ กรมวิชาการเกษตรจะระงับการส่งออกชั่วคราวสวนชมพู่และโรงคัดบรรจุที่เกี่ยวข้องโดยให้สวนชมพู่และโรงคัดบรรจุนั้นเสนอมาตรการในการแก้ไขปัญหาให้กรมวิชาการเกษตรพิจารณาเพื่อยกเลิกการระงับการส่งออกชั่วคราว๑๑.๒กรณีที่ได้รับการแจ้งเตือนถึงการตรวจพบศัตรูพืชกักกันมีชีวิตของจีน หรือการไม่ปฏิบัติตามข้อกำหนดด้านสุขอนามัยพืชในการส่งออกผลชมพู่สดไทยไปสาธารณรัฐประชาชนจีนจากกระทรวงควบคุมคุณภาพตรวจสอบและกักกันโรคแห่งสาธารณรัฐประชาชนจีนกรมวิชาการเกษตรจะทำการตรวจสอบหาสาเหตุของปัญหาและจะใช้มาตรการที่เหมาะสมและมีประสิทธิภาพในการป้องกันและแก้ไขปัญหาที่เกิดขึ้นโดยจะเสนอมาตรการนี้ต่อกระทรวงควบคุมคุณภาพตรวจสอบและกักกันโรคแห่งสาธารณรัฐประชาชนจีนเพื่อทำการประเมินและพิจารณายกเลิกมาตรการระงับชั่วคราวสวนชมพู่และโรงคัดบรรจุที่เกี่ยวข้องประกาศ ณ วันที่ ๑๒ตุลาคม พ.ศ. ๒๕๕๙สุวิทย์ ชัยเกียรติยศอธิบดีกรมวิชาการเกษตรปริยานุช/จัดทำ๒๘ พฤศจิกายน๒๕๕๙ชนิกา/ตรวจ๓๐ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๗๑ ง/หน้า ๙/๒๔ พฤศจิกายน ๒๕๕๙